কুররাম জেলা
কুররাম জেলা (পশতু: کورمہ ولسوالۍ , উর্দু: ضِلع کرم‎‎) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ভৌগোলিকভাবে, পাকিস্তানের উত্তর-পশ্চিম অঞ্চলের কুররাম উপত্যকায় অবস্থিত। অধিকাংশ জনসংখ্যা পশতুন সম্প্রদায়ের এবং প্রধান ধর্ম ইসলাম (শিয়া ও সুন্নি)। কুররাম এজেন্সিতে বসবাসকারী প্রধান উপজাতিদের মধ্যে রয়েছে: তুরি, বঙ্গশ, মামোজাই, মুকবাল, ওরাকজাই, জাজাই (জাজি), মঙ্গল, গিলজাই এবং পারা চামকানি।